ગત તા. ૨ સપ્ટેમ્બરે સ્ટેડિયમ સર્કલથી પંચવટી સર્કલ સુધીના સીજી રોડની પૂર્વ અને પશ્ચિમ એમ બંને તરફના રસ્તા પર ઓન સ્ટ્રીટ પાર્કિંગ માટેનાં ટેન્ડર પ્રસિદ્ધ કરાયાં હતાં. આગામી તા. ૧૪ સપ્ટેમ્બર સુધીમાં ટેન્ડર ભરીને પરત કરવાનાં રહેશે. ત્યાર બાદ એકાદ મહિનામાં પાર્કિંગને લગતી તંત્રને વધુમાં વધુ ફી ચૂકવનાર કોન્ટ્રાક્ટરને વર્ક ઓર્ડર અપાઈને સીજી રોડ પર પ્રતિ કલાકના દરે ઓન સ્ટ્રીટ પાર્કિંગ અમલમાં આવી જશે.